Έχετε ποτέ αναρωτηθεί πώς να κατεβάσετε και να μοιραστείτε ψηφιακό περιεχόμενο νόμιμα;
Πώς μπορείτε να γνωστοποιήσετε σε άλλους ότι θα θέλατε να επαναχρησιμοποιήσουν το δικό σας έργο;
Οι άδειες Creative Commons μπορούν να σας βοηθήσουν να κάνετε και τα δύο. Θα σας δείξουμε πώς.
Ο κόσμος μας γέμισε με μιά έκρηξη από ψηφιακές ευκαιρίες. Τώρα μπορούμε να επικοινωνούμε,
να μοιραζόμαστε και να εργαζόμαστε χρησιμοποιώντας το εξαιρετικό δίκτυο διανομής που είναι το Διαδίκτυο.
Πληροφορίες και περιεχόμενο "πετούν" μεταξύ μας με συναρπαστικούς νέους τρόπους.
Αλλά είναι σημαντικό να γνωρίζετε ότι όταν κάτι δημιουργείται, πχ μια φωτογραφία ή ένα έγγραφο ή ένα μουσικό κομμάτι
αυτόματα προστατεύεται από πνευματικά δικαιώματα.
Τα πνευματικά δικαιώματα επιτρέπουν στους ανθρώπους να πουν ποιός μπορεί να μοιραστεί και να επαναχρησιμοποιήσει τις δημιουργίες τους.
Πρέπει να αποκτάτε πάντα την άδεια κάποιου πριν από την κοινή χρήση ή επαναχρησιμοποίηση του έργου τους, ακόμη και όταν αυτό έχει αναρτηθεί ηλεκτρονικά.
Αλλά τι γίνεται αν ένας δημιουργός θέλει ο καθένας να χρησιμοποιήσει το έργο του χωρίς την ταλαιπωρία της παραχώρησης ξανά και ξανά;
Εκεί μπορούν να βοηθήσουν οι άδειες Creative Commons.
Οι Creative Commons παρέχουν εργαλεία αδειών ελεύθερα προς χρήση.
Μπορείτε να εφαρμόσετε μια άδεια για το έργο σας, η οποία καθορίζει τα πνευματικά σας δικαιώματα
και απλοποιεί το πώς μπορείτε να δώσετε δικαιώματα.
Ο Ζακ εδώ κατεβάζει μια φωτογραφία που ονομάζεται CC-kiwi που θέλει να χρησιμοποιήσει στην επιστημονική του εργασία.
Μπορεί να το κάνει αυτό χωρίς να ρωτήσει πρώτα την Κίρι, τη φωτογράφο, επειδή ήδη έχει το έχει επιτρέψει
με μία άδεια Creative Commons.
Η άδεια της Κίρι είναι νομικά πλήρης, αλλά εύκολο για τον Ζακ να την καταλάβει.
Είπε στον κόσμο, συμπεριλαμβανομένου του Ζακ, ότι μπορούν να χρησιμοποιήσουν το CC-kiwi, αρκεί να την αναγνωρίζουν ως την αρχική φωτογράφο.
Υπάρχουν κι άλλοι κανόνες που θα μπορούσε να έχει συμπεριλάβει η Κίρι.
Η άδεια χρήσης Creative Commons αποτελείται από στοιχεία άδειας. Μπορείτε να τα σκεφτείτε ως κανόνες.
Και το καθένα έχει το δικό του ειδικό σύμβολο.
Αυτό είναι η αναφορά. Αυτό σημαίνει ότι ο Ζακ πρέπει να αναφέρει την Κίρι
όταν εκδώσει την επιστημονική εργασία που περιέχει τη φωτογραφία της.
Αυτό είναι η Μη-Εμπορική Χρήση. Σημαίνει ότι κανένας εκτός της Κίρι δεν επιτρέπεται να κερδίσει χρήματα από το CC-Kiwi.
Ο Τιμ θέλει να εκτυπώσει τη φωτογραφία επάνω σε μπλουζάκια και τα μοιράσει σε φίλους.
Μπορεί να το κάνει αυτό, αλλά δεν πρέπει να τα πουλήσει.
Αυτό είναι το Όχι-Παράγωγο Έργο. Σημαίνει ότι η Κίρι δεν έχει δώσει την άδεια να αλλάξετε την φωτογραφία της.
Η Κέιτ μπορεί να χρησιμοποιήσει το CC-Kiwi στο blog της, αλλά θα πρέπει να ρωτήσει την Κίρι πριν ρετουσάρει ή "πειράξει" τη φωτογραφία.
Και αυτό είναι το Παρόμοια Διανομή. Σημαίνει ότι οι νέες δημιουργίες που χρησιμοποιούν το CC-Kiwi θα πρέπει να φέρουν την ίδια άδεια.
Ο Τζάκ ενσωματώνει τη δική του διασκευή του CC-Kiwi στην εγκατάσταση βίντεο του
Αλλά θα πρέπει να μοιραστεί την εργασία υπό την ίδια άδεια με την Κίρι.
Κάθε άδεια χρήσης Creative Commons επιτρέπει τη διαμοίραση και περιλαμβάνει την αναφορά.
Έτσι οι άνθρωποι που βρίσκουν τα Creative Commons έργα σας επιτρέπεται αυτόματα να τα μοιραστούν
αλλά θα πρέπει να σας αναφέρουν αν το κάνουν.
Τα άλλα στοιχεία της άδειας είναι προαιρετικά και μπορείτε να επιλέξετε ποιά θα προσθέσετε, εάν θέλετε.
Εδώ είναι οι έξι συνδυασμοί που συνθέτουν τις άδειες Creative Commons.
Οι διαφορές μεταξύ τους είναι πόσοι κανόνες εφαρμόζονται όταν κάποιος χρησιμοποιεί την εργασία σας
Η Αναφορά επιτρέπει τη μεγαλύτερη ελευθερία, και την Αναφορά - Μη-Εμπορική Χρήση - Όχι Παράγωγο Έργο
επιτρέπουν τη λιγότερη ελευθερία. Η Αναφορά και η Αναφορά - Παρόμοια Διανομή
μερικές φορές αναφέρονται και ως άδειες ελεύθερων πολιτισμικών έργων.
Οι άδειες αυτές περιορίζουν την εμπορική χρήση του έργου.
Και αυτές οι δύο δε δίνουν άδεια για την προσαρμογή ή την εκ νέου ανάμειξη.
Αυτά οι δύο άδειες απαιτούν τα νέα έργα να διατίθενται υπό τους ίδιους όρους.
Για να επιλέξετε και να εφαρµόσετε µία από αυτές τις άδειες, και να δείτε τους όρους με περισσότερες λεπτομέρειες επισκεφθείτε μας στο creativecommons.org
Ή μπορείτε να απαντήσετε σε μερικές ερωτήσεις για να αποφασίσετε ποια άδεια είναι πιο κατάλληλη
για σας στο creativecommons.org/choose
Αυτοί είναι μερικοί καλοί τρόποι να βρείτε έργα άλλων ανθρώπων με άδεια Creative Commons.
Μπορείτε να χρησιμοποιήσετε φίλτρο αναζήτησης στην ιστοσελίδα των Creative Commons.
Ή να δοκιμάσετε την ιστοσελίδα jamendo για μουσική, τη flickr για εικόνες, ή digitalnz για περιεχόμενο της Νέας Ζηλανδίας.
Η χρήση των Creative Commons μπορεί να βοηθήσει τη δημιουργία σας να φτάσει σε περισσότερο κόσμο.
Ίσως θέλετε να επικοινωνήσετε με άλλους σε όλο τον κόσμο και να βοηθήσετε σε μία βελτίωση αναφοράς.
Ή ίσως θέλετε απλά να διασκεδάσετε διασκευάζοντας τη δουλειά κάποιου άλλου.
Για οποιονδήποτε λόγο θέλετε να μοιραστείτε τα έργα σας, μπορείτε να βρείτε επιστήμονες
εκπαιδευτικούς, επιχειρήσεις και δημόσιους οργανισμούς που χρησιμοποιούν άδειες Creative Commons.
Ανοίγοντας την άδεια φανταστείτε πόσα πράγματα μπορούμε να επιτύχουμε:
να συνεργαστούμε σε ό, τι έχουμε κοινό, να είμαστε ανοιχτοί σε μεγάλες αποφάσεις
και να βρούμε λύσεις στη μεταξύ μας απόσταση.
Ας εργαστούμε μαζί με αυτοπεποίθηση και νόμιμα!
Είναι καλό να μοιραζόμαστε με Creative Commons!